Period: Old Babylonian
Genre: Literary
Transliteration:
<SURFACE>
lugal-zu dug₄-ga-ni nu-ŋu₁₀ tah-a-ni nu...
lugal-ŋu₁₀...tu-da-ni nam-en-na tum₂...
en unug{ki}ga muš-saŋ-kal ki-en-gi-ra til₃-la...ma₅
durah-maš kur-bad₃-da a₂-nun-ŋal₂
šilam-za₃ maš kur naŋa kug-ga-kam <unk> suh-suh
ab₂ zid...kur šag₄-ge tud-da
en-me-er-kar₂...utu-ke₄ mu-e-ši-in-gi₄-nam
iri{ki}na ir₇-saŋ{mušen}gin₇ ŋeš-bi-da na-na-ra-ab-dal-e
mušen-gin₇ gud₃ us₂-sa-bi-a nam-bi₂-ib₂-hu-luh-e
šakanka-bi ŋal₂-la-gin₇ na-an-sig₉-ge₄-en
iri{ki} gul-gul-la-gin₇ sahar na...
aratta{ki} a₂-dam {d}en-ki-ke₄ nam ba-an-kud
ki bi₂-in-gul-la-gin₇ ki nam-ga-bi₂-ib₂-gul-en
egir-bi {d}inana ba-ši-in-zig₃
gu₃ im-mi-rah₂-aš šeg₁₀ im-mi-in-gi₄
kuš₇ bi₂-in-su-a-gin₇ kuš₇ nam-ga-bi₂-ib₂-su-su
kug-si₂ u₃-tu-da-ba {kuš}<unk> šir u₃-ba-ni-in-ak
kug-me-a sahar-ba zag ba-ni-in-us₂
kug saŋ <unk> še₃ u₃-mu-un-dim₂-dim₂
anše kur-kur-ra-ke₄ bar um-mi-la₂...
ŋa₂-e-še₃-am₃ {d}en-lil₂ banda₃{da} kur-kur-ra-ke₄
en {d}nu-dim₂-mud-e šag₄ kug-ge ba-an-pad₃...
kur me sikil-la-še₃ ha-ma-du₃...
{ŋeš}taškarin-gin₇ hi-li ha-ma-ab...
{d}utu agrun-ta e₃-a-gin₇ si-muš₃ ha-ma-gun₃...
zag-du₈-zag-du₈-bi urin ha-ma-mul...
agrun-agrun-ba šir₃ kug nam-šub du₁₂-a...
...{d}nu-dim₂-mud-ke₄ ŋa₂-ra dug₄-mu...
...ab-be₂-na-bi u₃-mu...
...da...
...
<SURFACE>
...
inim-bi eš₃ e₂-an...
ŋi₆-par₄ {ŋeš}mes gibil-gin₇ gurun...
lugal-ŋu₁₀ en kul-aba₄{ki}ra šu ga-mu-na...
ur₅-gin₇ hu-mu-un-na-ab-e-a...
kiŋ₂-gi₄-a lugal-zu-ur₂ en kul-aba₄{ki}...
u₃-na-a-dug₄ u₃-ne-de₃-tah
ŋa₂-e-me-en en šu sikil tum₂-ma-ar
{ŋeš}rab₃ mah an-na nin an-ki-ke₄
in-nin₉ me šar₂-ra kug {d}inana-ke₄
aratta{ki} kur me sikil-la-še₃ hu-mu-un-de₆-me-en
kur-ra {ŋeš}ig gal-gin₇ igi-zu bi₂-in-tab-me-en
aratta{ki}e unug{ki}še₃ gu₂ a-gin₇ i₃-ŋa₂-ŋa₂
aratta{ki} unug{ki}še₃ gu₂ ŋa₂-ŋa₂ nu-ŋal₂
e-ne-ra dug₄-mu-na-ab
ur₅-gin₇ hu-mu-un-na-ab-e-a-ka
kiŋ₂-gi₄-a en aratta{ki}ke₄ mu-na-ni-ib-gi₄-gi₄
nin gal {d}inana me huš-a <unk> a
hur-saŋ kur šuba₃-ka dur₂ ŋar-ra
barag kur šuba₃-ka še-er-ka-an dug₄-ga
en lugal-ŋu₁₀-u₈ subur-ra-na-še₃
nin e₂-an-na-ka mu-na-ni-in-kur₉-re
en aratta{ki} gu₂ ki bi₂-in-ŋar...kul-aba₄{ki}še₃
ur₅-gin₇ hu-mu-un-na-ab-e-a-ka
en unug{ki}ga muš-saŋ-kal ki-en-gi-ra til₃ saŋ zid₂-gin₇ ma₅-ma₅
durah-maš kur-bad₃-da a₂-nun-ŋal₂
šilam-za₃ maš kur naŋa kug-ga-kam <unk> suh-suh-e
<RULING>
ŋeš₂
im-gid₂-da limmu₂-kam-ma
iri...gud huš ni₂ gal gur₃-ru

Cuneiform:
<SURFACE>
𒈗𒍪𒅗𒂵𒉌𒉡𒈬𒈭𒀀𒉌𒉡...
𒈗𒈬...𒌅𒁕𒉌𒉆𒂗𒈾𒁺...
𒂗𒀕𒆠𒂵𒈲𒊕𒆗𒆠𒂗𒄀𒊏𒋾𒆷...𒅡
𒁰𒈦𒆳𒂦𒁕𒀉𒉣𒅅
𒉦𒍠𒈦𒆳𒉀𒆬𒂵𒄰<unk>𒈽𒈽
𒀖𒍣...𒆳𒊮𒄀𒌅𒁕
𒂗𒈨𒅕𒃸...𒌓𒆤𒈬𒂊𒅆𒅔𒄄𒉆
𒌷𒆠𒈾𒆜𒊕𒄷𒁶𒄑𒁉𒁕𒈾𒈾𒊏𒀊𒊑𒂊
𒄷𒁶𒌑𒆠𒋧𒂵𒍑𒊓𒁉𒀀𒉆𒉈𒌈𒄷𒈛𒂊
𒆠𒇴𒁉𒅅𒆷𒁶𒈾𒀭𒋛𒄄𒂗
𒌷𒆠𒄢𒄢𒆷𒁶𒅖𒈾...
𒇶𒆠𒀉𒁮𒀭𒂗𒆠𒆤𒉆𒁀𒀭𒋻
𒆠𒉈𒅔𒄢𒆷𒁶𒆠𒉆𒂵𒉈𒌈𒄢𒂗
𒂕𒁉𒀭𒈹𒁀𒅆𒅔𒍣
𒅗𒅎𒈪𒊏𒀸𒆂𒅎𒈪𒅔𒄄
𒅖𒉈𒅔𒋢𒀀𒁶𒅖𒉆𒂵𒉈𒌈𒋢𒋢
𒆬𒍣𒅇𒌅𒁕𒁀𒋢<unk>𒋓𒅇𒁀𒉌𒅔𒀝
𒆬𒈨𒀀𒅖𒁀𒍠𒁀𒉌𒅔𒍑
𒆬𒊕<unk>𒂠𒅇𒈬𒌧𒁶𒁶
𒀲𒆳𒆳𒊏𒆤𒁇𒌝𒈪𒇲...
𒂷𒂊𒂠𒀀𒀭𒀭𒂗𒆤𒌉𒁕𒆳𒆳𒊏𒆤
𒂗𒀭𒉡𒁶𒄷𒄭𒂊𒊮𒆬𒄀𒁀𒀭𒅆𒊒...
𒆳𒈨𒂖𒆷𒂠𒄩𒈠𒆕...
𒄑𒌆𒁶𒄭𒇷𒄩𒈠𒀊...
𒀭𒌓𒂍𒉣𒋫𒌓𒁺𒀀𒁶𒋛𒈹𒄩𒈠𒁯...
𒍠𒂃𒍠𒂃𒁉𒌶𒄩𒈠𒀯...
𒂍𒉣𒂍𒉣𒁀𒂡𒆬𒉆𒊒𒌇𒀀...
...𒀭𒉡𒁶𒄷𒄭𒆤𒂷𒊏𒅗𒈬...
...𒀊𒁉𒈾𒁉𒅇𒈬...
...𒁕...
...
<SURFACE>
...
𒅗𒁉𒀊𒂍𒀭...
𒈪𒆦𒄑𒈩𒉋𒁶𒄧...
𒈗𒈬𒂗𒆰𒀕𒆠𒊏𒋗𒂵𒈬𒈾...
𒄯𒁶𒄷𒈬𒌧𒈾𒀊𒂊𒀀...
𒆥𒄄𒀀𒈗𒍪𒌫𒂗𒆰𒀕𒆠...
𒅇𒈾𒀀𒅗𒅇𒉈𒉈𒈭
𒂷𒂊𒈨𒂗𒂗𒋗𒂖𒁺𒈠𒅈
𒄑𒈗𒈤𒀭𒈾𒎏𒀭𒆠𒆤
𒅔𒎐𒈨𒊹𒊏𒆬𒀭𒈹𒆤
𒇶𒆠𒆳𒈨𒂖𒆷𒂠𒄷𒈬𒌧𒁺𒈨𒂗
𒆳𒊏𒄑𒅅𒃲𒁶𒅆𒍪𒉈𒅔𒋰𒈨𒂗
𒇶𒆠𒂊𒀕𒆠𒂠𒄘𒀀𒁶𒉌𒂷𒂷
𒇶𒆠𒀕𒆠𒂠𒄘𒂷𒂷𒉡𒅅
𒂊𒉈𒊏𒅗𒈬𒈾𒀊
𒄯𒁶𒄷𒈬𒌧𒈾𒀊𒂊𒀀𒅗
𒆥𒄄𒀀𒂗𒇶𒆠𒆤𒈬𒈾𒉌𒅁𒄄𒄄
𒎏𒃲𒀭𒈹𒈨𒍽𒀀<unk>𒀀
𒄯𒊕𒆳𒈹𒍝𒅗𒂉𒃻𒊏
𒁈𒆳𒈹𒍝𒅗𒊺𒅕𒅗𒀭𒅗𒂵
𒂗𒈗𒈬𒇇𒋚𒊏𒈾𒂠
𒎏𒂍𒀭𒈾𒅗𒈬𒈾𒉌𒅔𒆭𒊑
𒂗𒇶𒆠𒄘𒆠𒉈𒅔𒃻...𒆰𒀕𒆠𒂠
𒄯𒁶𒄷𒈬𒌧𒈾𒀊𒂊𒀀𒅗
𒂗𒀕𒆠𒂵𒈲𒊕𒆗𒆠𒂗𒄀𒊏𒋾𒊕𒍥𒁶𒅡𒅡
𒁰𒈦𒆳𒂦𒁕𒀉𒉣𒅅
𒉦𒍠𒈦𒆳𒉀𒆬𒂵𒄰<unk>𒈽𒈽𒂊
<RULING>
𒁹
𒅎𒁍𒁕𒇹𒄰𒈠
𒌷...𒄞𒍽𒉎𒃲𒅍𒊒